วันนี้ฝนตก ขี้เกียจทำกับข้าวเลยขับรถหาอะไรกินพี่สาวแนะนำร้านนี้เลยพี่บอกว่าเป็นร้านประจำของพ่อ พ่อเคยมาทานบ่อยๆตอนที่ยังอยู่ คือร้านแม่อุไร ข้าวหน้าเป็ด พี่หนอน รุ่นลูกดำเนินกิจการต่อจากรุ่นแม่ 

การเดินทางให้ยึดสถานีรถไฟพุนพินเป็นหลัก ขับมาซอยจีรพันธ์ให้มองหา เซเว่น อีเลฟเว่น ก็จะเห็นร้านแม่อุไรอยู่ตรงข้ามกัน วันนี้ไปทานตอนเที่ยงพอดี คนเยอะมากๆ แต่โชคดีเราได้โต๊ะสำหรับสามคนพอดีพอนั่งปุ๊บต้องรีบสั่งอาหารเลย แต่ถ้าใครกินจุ กลัวจะได้ช้า แนะนำให้สั่งเบิ้ลมาได้เลย แต่ที่ร้านมีพนักงานเยอะ เจ้าของรับออร์เดอร์เอง และอาหารได้ค่อนข้าง รายการอาหารที่สั่งวันนี้ คือ ข้าวหน้าเป็ด หมี่หยกเป็ดย่าง ข้าวหมูแดงหมูกรอบ และข้าวกระเพราเป็ดย่างใส่กล่อง ส่วนเมนูอื่นๆ ที่มีให้เลือกอีก เช่น ข้าวขาหมู หมูกรอบผัดกระเพรา ก๋วยเตี๋ยวเป็ด เกาเหลาเป็ดพะโล้ เกาเหลาเป็ดย่าง และอื่นๆอีกหลายเมนู

อีกทั้งยังมีจำหน่าย เป็ดย่างทั้งตัว เป็ดพะโล้ หัวหมูสำหรับไหว้ในพิธีต่าง 

เครื่องดื่ม เช่น ชาเย็น โอเลี้ยง ชาดำเย็น กาแฟเย็น น้ำลำไย ราคาแก้วละ 15 บาท

ที่สำคัญ (ขีดเส้นใต้) เจ้าของร้านพี่หนอนและภรรยา ยังเป็นผู้ที่แจกทุนการศึกษาให้เด็กนักเรียนโรงเรียนพุนพินทุกปี ซึ่งพี่หนอนเป็นศิษย์เก่าที่นั่นค่ะ

